लखनऊ। यूपी के पूर्व मुख्यमंत्री अखिलेश यादव की पत्नी और कन्नौज से लोकसभा सांसद डिंपल यादव का आज 41वां जन्मदिन है। इस मौके अखिलेश यादव ने डिंपल को खास अंदाज में जन्मदिन की बधाई दी। अखिलेश ने ट्वीट कर एक फोटो शेयर की, जिसमें वो अपनी पत्नी के साथ किसी नदी किनारे खड़े नजर आ रहे हैं। अखिलेश के इस ट्वीट के बाद यहां बधाई संदेशों की बाढ़ सी आ गई है।
बताते चलें कि अखिलेश यादव ने कर्नल की बेटी डिंपल से लव मैरिज की थी। कहा जाता है कि पहले तत्कालीन सपा मुखिया मुलायम सिंह यादव अपने बेटे की इस शादी के लिए राजी नहीं थे, लेकिन, बाद में पार्टी के वरिष्ठ नेताओं के काफी समझाने और जोर देने पर वे भी मान गए।
कन्नौज से दूसरी बार सांसद डिंपल यादव का जन्म 1978 में पुणे में हुआ था। डिम्पल के पिता आरसीएस रावत आर्मी में कर्नल थे। डिंपल तीन बहनों में दूसरे नंबर पर थी। उनके परिवार का राजनीति से दूर-दूर तक कोई नाता नहीं था। डिंपल की पढ़ाई पुणे, भटिंडा, अंडमान निकोबार द्वीप समूह और आर्मी पब्लिक स्कूल लखनऊ में हुई थी।
Happy Birthday Dimple pic.twitter.com/DdbbdkdT7p
— Akhilesh Yadav (@yadavakhilesh) January 15, 2019
जब अखिलेश-डिम्पल की शादी हुई तो डिंपल 21 साल और अखिलेश 25 साल के थे। डिंपल और अखिलेश के तीन बच्चे अदिति, अर्जुन और टीना हैं। इनमें अर्जुन और टीना जुड़वा हैं।